CELEX: 62014TN0111
Language: hr
Date: 2014-02-17 00:00:00
Title: Predmet T-111/14: Tužba podnesena 17. veljače 2014. – Unitec Bio protiv Vijeća

14.4.2014   
            
            
               HR
            
            
               Službeni list Europske unije
            
            
               C 112/55
            
         Tužba podnesena 17. veljače 2014. – Unitec Bio protiv Vijeća
   (Predmet T-111/14)
   2014/C 112/71
   Jezik postupka: engleski
   
      Stranke
   
   
      Tužitelj: Unitec Bio SA (Buenos Aires, Argentina) (zastupnici: J.-F. Bellis i R. Luff, odvjetnik)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu Uredbu Vijeća (EU) br. 1194/2013 od 19. studenoga 2013., o uvođenju konačne antidampinške pristojbe i konačnoj naplati privremene pristojbe uvedene na uvoz biodizela podrijetlom iz Argentine i Indonezije (SL 2013 L 315, str. 2.), u dijelu u kojem se odnosi na tužitelja; i
            
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Kao prvi tužbeni razlog navodi se da su institucije počinile očitu pogrešku u ocjeni činjenicu zaključujući da je došlo do iskrivljavanja cijena soje u zrnu i sojinog ulja opravdavajući primjenu drugog podstavka članka 2., stavka 5. osnovne antidampinške Uredbe (1).
            
         
               2.
            
            
               Kao drugi tužbeni razlog navodi se da se drugi podstavak članka 2., stavka 5. osnovne antidampinške Uredbe, kako ga tumače Institucije u ovom slučaju, ne može primjenjivati na uvoz iz članica WTO-a jer nije dosljedan Sporazumu o antidampingu WTO-a.
            
         
               3.
            
            
               Kao treći tužbeni razlog navodi se da ocjena štete ne uzima u razmatranje čimbenike koji prekidaju uzročnu vezu između navodne štete i navodnog dampinškog uvoza kojim se krši članak 3., stavak 7. osnovne antidampinške Uredbe.
            
         
      (1)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (SL 2009 L 343, str. 51.) (SL, posebno izdanje na hrvatskom jeziku, poglavlje 11., svezak 30., str. 202.)